CELEX: C2005/132/25
Language: et
Date: 2005-05-28 00:00:00
Title: Kohtuasi C-119/05: Eelotsusetaotlus, mille esitas Consiglio di Stato in sede giurisdizionale (Sezione Sesta) 22. oktoobri 2004. aasta määrusega kohtuasjas Ministero dell'Industria, Commercio ed Artigianato versus Spa Lucchini Siderurgica

28.5.2005   
            
            
               ET
            
            
               Euroopa Liidu Teataja
            
            
               C 132/13
            
         Eelotsusetaotlus, mille esitas Consiglio di Stato in sede giurisdizionale (Sezione Sesta) 22. oktoobri 2004. aasta määrusega kohtuasjas Ministero dell'Industria, Commercio ed Artigianato versus Spa Lucchini Siderurgica
   (Kohtuasi C-119/05)
   (2005/C 132/25)
   Kohtumenetluse keel: itaalia
   Euroopa Ühenduste Kohus on saanud Consiglio di Stato in sede giurisdizionale (Sezione Sesta) 22. oktoobri 2004. aasta määrusega esitatud eelotsusetaotluse kohtuasjas Ministero dell'Industria, Commercio ed Artigianato v. Spa Lucchini Siderurgica, mis saabus kohtukantseleisse 14. märtsil 2005.
   Consiglio di Stato in sede giurisdizionale (Sezione Sesta) küsib Euroopa Kohtult eelotsust järgmistes küsimustes:
   
               1)
            
            
               Kas vastavalt otsekohaldatava ühenduse õiguse ülimuslikkuse põhimõttele, kusjuures ühenduse õiguseks antud asjas on üldkohaldatav otsus nr 3484/85/ESTÜ, komisjoni 20. juuni 1990. aasta otsus, mis tehti teatavaks 20. juulil 1990, ning komisjoni 16. septembri 1996. aasta otsus nr 5259, mis kohustab Itaalia valitsust abi tagasi nõudma — õigusaktid, mille alusel võeti vastu käesoleva hagiga vaidlustatud tagasinõudmise otsus (st 20. septembri 1996. aasta dekreet nr 20357, millega tühistati dekreedid nr 17975 8. märtsist 1996 ning nr 18337 3. aprillist 1996), on õiguslikult võimalik ja põhjendatud, et siseriiklik ametiasutus nõuab eraõiguslikult isikult tagasi viimasele makstud abi, kuigi vastavalt jõus olevale kohtuotsusele on abi maksmine tingimusteta kohustuslik?
            
         
               2)
            
            
               Või vastupidi, arvestades üldtuntud põhimõtet, mille kohaselt abi tagasinõudmise otsustamine kuulub küll ühenduse õiguse pädevusse, kuid selle täitmise ja tagasinõudmise menetlus on siiski ühenduse õigusnormide puudumise tõttu selles valdkonnas allutatud siseriiklikule õigusele (Euroopa Kohtu 21. septembri 1983. aasta otsus liidetud kohtuasjades C-205/82 kuni C-215/82: Deutsche Milchkontor GmbH, EKL 1983, lk 2633), on tagasinõudmise menetlus õiguslikult võimatu, kuna konkreetne kohtuotsus (tsiviilkoodeksi paragrahv 2909) eraõigusliku isiku ja ametiasutuse vahel on jõustunud ja selle täitmine ametiasutuse jaoks kohustuslik?